30.12.2022
SL
Uradni list Evropske unije
C 498/47
25. zato poziva Evropsko komisijo, naj pripravi novo dolgoročno evropsko strategijo do leta 2030, ki bo povezala zahteve zelenega in digitalnega prehoda ter hkrati okrepila ekonomsko, socialno in teritorialno kohezijo EU; vztraja, da bi morala ta strategija veljati za vse evropske politike in sklade, ki podpirajo naložbe, v skladu z načelom „neškodovanja koheziji“ iz kohezijskega poročila;
26. obžaluje, da ni mehanizma za usklajevanje in povezovanje med mehanizmom za okrevanje in odpornost in kohezijsko politiko ter da obstaja tveganje prekrivanja in učinka izrivanja, ker ni pravega mehanizma za preverjanje dodatnosti financiranja iz mehanizma za okrevanje in odpornost;
27. poudarja, da je treba evropske naložbene politike izenačiti, da bi preprečili tekmovanje med različnimi evropskimi politikami na lokalni in regionalni ravni, saj pravila o državni pomoči trenutno ovirajo izvajanje kohezijske politike v primerjavi z drugimi politikami;
28. v zvezi s tem poziva Evropsko komisijo, naj temeljito razmisli o spremembi evropskega zakonodajnega okvira o državni pomoči, tako da bi za projekte, ki jih podpirajo različni evropski programi in skladi, veljala ista pravila;
Opredelitev boljšega vključevanja kohezijske politike v evropski semester 29. ugotavlja, da kohezijsko poročilo kljub večji vlogi evropskega semestra pri oblikovanju kohezijske politike za programsko obdobje 2021–2027 ne omenja povezave med kohezijsko politiko in okvirom ekonomskega upravljanja EU;
30. je zadovoljen, da je v poročila za posamezne države iz spomladanskega svežnja evropskega semestra, objavljenega maja 2022, vključen nov oddelek o teritorialnih razlikah, pod pogojem, da bo namenjen izključno krepitvi teritorialne kohezije v Evropi, ne pa uvajanju strukturnih reform, ki so popolnoma ločene od dolgoročnih ciljev kohezijske politike;
31. poziva Komisijo, naj si v poročilih za posamezne države in z njimi povezanih priporočilih še naprej prizadeva za večjo osredotočenost na izzive na področju teritorialne kohezije, s katerimi se spopadajo evropska območja in regije;
32. poziva k celovitejšemu razmisleku o reformi sedanjega okvira usklajevanja ekonomskih politik, da bi lahko v različne faze evropskega semestra vključili načelo „neškodovanja koheziji“ ter dejavneje vpeli lokalne in regionalne oblasti;
33. na podlagi osmega kohezijskega poročila ugotavlja, da predstavlja premalo javnih naložb v Evropski uniji prikriti dolg; zato ponavlja svoj pogosto izražen poziv k „zlatemu pravilu sofinanciranja“, na podlagi katerega se odhodki držav članic ter lokalnih in regionalnih oblasti za sofinanciranje strukturnih in investicijskih skladov v skladu z veljavnimi omejitvami Unije glede sofinanciranja ne bi smeli šteti med strukturne, javne ali podobne odhodke, ki so opredeljeni v Paktu za stabilnost in rast; poudarja, da so javne naložbe, kot so naložbe v trajnostni zeleni, digitalni in socialni prehod ter ohranjanje evropske konkurenčnosti, pomembne za prihodnje generacije in bi jih bilo zato treba ustrezno obravnavati v okviru javnih naložb, tudi s spremembo evropskih računovodskih pravil;
34. ponavlja svoj poziv iz prejšnjih mnenj (1) k oblikovanju kodeksa ravnanja za vključevanje lokalnih in regionalnih oblasti v evropski semester.
Ta kodeks ravnanja je potreben, da bi postal evropski semester bolj pregleden, vključujoč in demokratičen, z vključitvijo lokalnih in regionalnih oblasti pa tudi učinkovitejši.
S tem se povečuje odgovornost na lokalni in regionalni ravni ter tako izboljšuje izvajanje želenih gospodarskih reform v državah članicah;
(1)
Mnenje Odbora regij – Načrt okrevanja za Evropo kot odziv na pandemijo COVID-19: mehanizem za okrevanje in odpornost ter instrument za tehnično podporo (UL C 440, 18.12.2020, str. 160).
Mnenje Odbora regij – Evropski semester in kohezijska politika: prilagajanje strukturnih reform dolgoročnim naložbam (UL C 275, 14.8.2019, str. 1).
Mnenje Odbora regij – Izboljšanje upravljanja evropskega semestra: kodeks ravnanja za vključevanje lokalnih in regionalnih oblasti (UL C 306, 15.9.2017, str. 24).